《答林无华时自莆中来访因之阳春》
明代·卢龙云

世上少知音，与君初握手。文章宦达我难兼，满耳蛙鸣亦何有。

宦漈壶山类毓奇，见君颇恨识君迟。囊中白雪堪谁和，听尔复赋阳春时。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。